pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-SME D Bank จัดโปรดีไม่มีกั๊กร่วมงาน ‘Smart SME Expo 2020’ เติมทุน เสริมสภาพคล่อง ดอกเบี้ยพิเศษ ตอบโจทย์เอสเอ็มอีไทย
วันจันทร์ที่ 26 ตุลาคม 2563
SME D Bank จัดโปรดีไม่มีกั๊กร่วมงาน ‘Smart SME Expo 2020’ เติมทุน เสริมสภาพคล่อง ดอกเบี้ยพิเศษ ตอบโจทย์เอสเอ็มอีไทย
SME D Bank จัดหนักจัดเต็มรับโค้งสุดท้ายปี 2563 ขนผลิตภัณฑ์ทางการเงินเข้าร่วมงาน “Smart SME Expo 2020” ระหว่างวันที่ 29 ต.ค.-1 พ.ย. 63 ณ บูธ I 1 A (ไอ หนึ่ง เอ)  ฮอลล์ 9-10 อิมแพ็ค เมืองทองธานี
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank จัดหนักจัดเต็มรับโค้งสุดท้ายปี 2563 ขนผลิตภัณฑ์ทางการเงินเข้าร่วมงาน “Smart SME Expo 2020” ระหว่างวันที่ 29 ต.ค.-1 พ.ย. 63 ณ บูธ I 1 A (ไอ หนึ่ง เอ) ฮอลล์ 9-10 อิมแพ็ค เมืองทองธานี ตอบโจทย์ผู้ประกอบการเอสเอ็มอีครอบคลุมทุกธุรกิจที่ต้องการเข้าถึงแหล่งเงินทุน ดอกเบี้ยพิเศษ พบกับไฮไลท์ เช่น “สินเชื่อรายเล็ก Extra Cash” ครอบคลุมทุกธุรกิจที่ได้รับผลกระทบจากโควิด-19 กู้ได้ทั้งบุคคลธรรมดา และนิติบุคคล วงเงินกู้สูงสุด 3 ล้านบาทต่อราย อัตราดอกเบี้ยเริ่มต้น 3% ต่อปีใน 2 ปีแรก ที่สําคัญไม่ต้องมีหลักทรัพย์ค้ําประกัน “สินเชื่อเพื่อยกระดับเศรษฐกิจชุมชน” อัตราดอกเบี้ยเริ่มต้น 2.875% ต่อปี 3 ปีแรก และ “สินเชื่อ SMART SMEs” อัตราดอกเบี้ยเริ่มต้น 5% ต่อปี แถมยังรับรีไฟแนนซ์ (Refinance) เป็นต้น พิเศษ! ยื่นกู้ภายในงาน รับฟรี “SME D Gift” สอบถามข้อมูลเพิ่มเติมได้ที่ Call Center 1357
รัฐบาลไทย-ข่าวทำเนียบรัฐบาล-ประกาศ ๆ ไทยเข้าสู่ฤดูหนาวอย่างเป็นทางการแล้ว
วันจันทร์ที่ 26 ตุลาคม 2563
ประกาศ ๆ ไทยเข้าสู่ฤดูหนาวอย่างเป็นทางการแล้ว
--
#ไทยคู่ฟ้าช่วงเวลาที่หลายคนรอคอย....กรมอุตุนิยมวิทยาได้ประกาศการเริ่มต้นเข้าสู่ฤดูหนาวของประเทศไทยอย่างเป็นทางการแล้ว ตั้งแต่วันที่ 22 ต.ค. 63 เป็นต้นไป เนื่องจากมวลอากาศเย็นจากประเทศจีนได้แผ่ปกคลุมภาคเหนือและภาคอีสาน ทําให้ประเทศไทยตอนบนรวมถึงภาคกลางมีอุณหภูมิลดลง 1 - 2 องศาเซลเซียส
รัฐบาลไทย-ข่าวทำเนียบรัฐบาล-รวมใจไทยเจริญพระพุทธมนต์ สร้างสิริมงคลให้บ้านเมือง
วันจันทร์ที่ 26 ตุลาคม 2563
รวมใจไทยเจริญพระพุทธมนต์ สร้างสิริมงคลให้บ้านเมือง
--
#ไทยคู่ฟ้า รัฐบาลขอเชิญชวนพุทธศาสนิกชนทั่วประเทศ ร่วมพิธีเจริญพระพุทธมนต์เพื่อความเป็นสิริมงคลของประเทศ และเพื่อให้บ้านเมืองสงบเรียบร้อย ในวันเสาร์ที่ 24 ต.ค. 63 เวลา 19.00 น. ส่วนกลางจัดขึ้น ณ พระอุโบสถวัดพระเชตุพนวิมลมังคลาราม โดยมีนายกรัฐมนตรีเป็นประธาน พร้อมด้วยคณะรัฐมนตรีเข้าร่วมพิธี พุทธศาสนิกชนแต่งกายด้วยชุดขาวเข้าร่วมพิธีอย่างพร้อมเพรียงกัน ณ วัดหรือสถานที่จัดพิธีใกล้บ้านทั่วประเทศ
รัฐบาลไทย-ข่าวทำเนียบรัฐบาล-ไทยประสบความสำเร็จผลักดันการจัดตั้งเครือข่ายอาเซียนเพื่อต่อต้านการประมงผิดกฎหมาย  ขาดการรายงาน และไร้การควบคุม (AN-IUU)
วันเสาร์ที่ 10 ตุลาคม 2563
ไทยประสบความสําเร็จผลักดันการจัดตั้งเครือข่ายอาเซียนเพื่อต่อต้านการประมงผิดกฎหมาย  ขาดการรายงาน และไร้การควบคุม (AN-IUU)
ไทยประสบความสําเร็จผลักดันการจัดตั้งเครือข่ายอาเซียนเพื่อต่อต้านการประมงผิดกฎหมาย
ขาดการรายงาน และไร้การควบคุม (AN-IUU)
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับความก้าวหน้าของไทยและภูมิภาคอาเซียนในการจัดตั้งเครือข่ายอาเซียนเพื่อต่อต้านการประมงผิดกฎหมาย
ขาดการรายงาน และไร้การควบคุม (ASEAN Network for Combating Illegal Unreported and Unregulated Fishing: AN-IUU)
AN-IUU มีวัตถุประสงค์เพื่อเพิ่มความร่วมมือของภูมิภาคในการแลกเปลี่ยนข้อมูล
ได้อย่างทันท่วงทีและความร่วมมือการใช้ข้อมูลจากระบบติดตาม ควบคุม และเฝ้าระวัง (Monitoring, Control and Surveillance: MCS) เพิ่มขีดความสามารถของประเทศสมาชิกและความสามารถการติดตาม ควบคุมและเฝ้าระวัง และการต่อต้านการทําประมง IUU ผ่านแนวทางปฏิบัติที่ดีในการเผยแพร่ขัอมูล โดยเฉพาะการเฝ้าระวังทางทะเล การสืบสวนสอบสวน
และประสบการณ์ของเครือข่าย
นอกจากนี้ ไทยยังได้รับตําแหน่งผู้ประสานงานเครือข่าย AN-IUU ระหว่างประเทศสมาชิกอาเซียนกับภาคีภายนอก รวมทั้งเป็นเจ้าภาพในการจัดทํา online interactive platform
สําหรับกลไกการแลกเปลี่ยนข้อมูลเรือประมงผิดกฎหมายในอาเซียน และการเป็นเจ้าภาพจัด
การประชุมเครือข่าย AN-IUU ครั้งที่ 1 ในเดือนธันวาคม 2563
นายอนุชา กล่าวเพิ่มเติมว่าเครือข่าย AN-IUU ถือเป็นกลไกแรกของอาเซียนในการจัดการปัญหา IUU
โดยบทบาทนําของไทยได้รับการยอมรับจากประเทศสมาชิกอาเซียน ซึ่งข้อริเริ่มดังกล่าวนับเป็นพัฒนาการที่สําคัญที่สามารถขยายไปสู่ความร่วมมือในประเด็นการแก้ปัญหา IUU ในภูมิภาคได้
รัฐบาลไทย-ข่าวทำเนียบรัฐบาล-นายกรัฐมนตรีติดตามสถานการณ์อุทกภัยใกล้ชิด สั่งเฝ้าระวังและช่วยเหลือประชาชนเร่งด่วน
วันเสาร์ที่ 10 ตุลาคม 2563
นายกรัฐมนตรีติดตามสถานการณ์อุทกภัยใกล้ชิด สั่งเฝ้าระวังและช่วยเหลือประชาชนเร่งด่วน
นายกรัฐมนตรีติดตามสถานการณ์อุทกภัยใกล้ชิด สั่งเฝ้าระวังและช่วยเหลือประชาชนเร่งด่วน
นายอนุชาบูรพชัยศรีโฆษกประจําสํานักนายกรัฐมนตรีเปิดเผยว่าวันนี้(10ตุลาคม2563)พลเอกประยุทธ์จันทร์โอชานายกรัฐมนตรีและรมว.กลาโหมได้ติดตามสถานการณ์อุทกภัยและนํา้ป่าไหลหลากในหลายพื้นที่เช่นปากช่องจังหวัดนครราชสีมาเพชรบุรีและพื้นที่อื่นๆพร้อมทั้งรับรายงานการดําเนินการเพื่อช่วยเหลือประชาชนและบรรเทาสาธารณภัย
สําหรับพื้นที่น้ําท่วมส่วนใหญ่ส่งผลกระทบต่อการสัญจรและบ้านเรือนประชาขนนายกฯได้สั่งการให้หน่วยงานที่เกี่ยงข้องทั้งพลเรือนทหารและท้องถิ่นทําความเข้าใจกับพี่น้องประชาชนเกี่ยวกับสถานการณ์และเร่งช่วยเหลือพร้อมรีบระบายน้ําออกจากพื้นที่อย่างเร่งด่วนเพื่อป้องกันน้ําที่จะไหลมาสมทบ
นอกจากนั้นนายกฯยังได้สั่งการเพื่อแก้ปัญหาเช่นให้เร่งเพิ่มการขุดลอกลุ่มน้ําสาขาทําพนังกั้นน้ําทั้งนี้นายกฯยังกําชับให้ทุกหน่วยงานที่ได้สั่งการให้เตรียมความพร้อมไว้ก่อนหน้านี้แล้วได้ให้ความสําคัญกับการบรรเทาความเดือดร้อนอย่างเร่งด่วนและต่อเนื่องไม่ทอดทิ้งให้ประชาชนที่ประสบกับความลําบากจากอุทกภัยฉับพลันนี้และหากประชาชนต้องการความช่วยเหลือให้รีบติดต่อเจ้าหน้าที่หรือหน่วยงานของรัฐที่พร้อมให้การช่วยเหลือตลอด24ชม.
..............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โรงแรมที่จะสามารถเข้าร่วมในการรองรับนักท่องเที่ยวต่างชาติ เป็นอย่างไร ??
วันเสาร์ที่ 10 ตุลาคม 2563
โรงแรมที่จะสามารถเข้าร่วมในการรองรับนักท่องเที่ยวต่างชาติ เป็นอย่างไร ??
โรงแรมสามารถเข้าร่วมรองรับนักท่องเที่ยวต่างชาติ เป็นอย่างไร ??
Q : โรงแรมที่จะสามารถเข้าร่วมในการรองรับนักท่องเที่ยวต่างชาติ เป็นอย่างไร ??
A : จะต้องผ่านการรับรองและประกาศให้เป็น ALSQ
รัฐบาลไทย-ข่าวทำเนียบรัฐบาล-รมช.แรงงาน  เยือนอำนาจเจริญ หนุนเกษตรกรยุคใหม่
วันเสาร์ที่ 10 ตุลาคม 2563
รมช.แรงงาน  เยือนอํานาจเจริญ หนุนเกษตรกรยุคใหม่
- -
วันที่10ตุลาคม2563ศาสตราจารย์นฤมลภิญโญสินวัฒน์รัฐมนตรีช่วยว่าการกระทรวงแรงงานพร้อมด้วยร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์ลงพื้นที่จังหวัดอํานาจเจริญแจงรัฐบาลเดินหน้าช่วยเหลือเกษตรกรสร้างโอกาสในการประกอบอาชีพเสริมช่วงรอฤดูกาลผลักดันทําเกษตรแนวใหม่ใช้เทคโนโลยีเพื่อลดเวลาการทํางานและเพิ่มผลผลิต
ศาสตราจารย์นฤมลภิญโญสินวัฒน์รัฐมนตรีช่วยว่าการกระทรวงแรงงานกล่าวว่าแรงงานงานที่อยู่ในภาคการเกษตรเป็นแรงงานที่มีส่วนสําคัญต่อเศรษฐกิจของประเทศเนื่องจากกําลังแรงงานในวัยทํางาน68ล้านคนมีงานทํา37ล้านคนอยู่ในภาคการเกษตรประมาณ11.47ล้านคนรองจากภาคบริการมีจํานวน19.28ล้านคนและจังหวัดอํานาจเจริญมีประชากรอยู่ในกําลังแรงงานจํานวน117,362คน มีงานทํา114,766คนและพบว่าทํางานในภาคเกษตรกรรม44,934คนคิดเป็นร้อยละ39.15ดังนั้นการส่งเสริมและสนับสนุนให้แรงงานที่อยู่ในภาคการเกษตรมีอาชีพและรายได้ที่มั่นคงจะเป็นกลไกสําคัญต่อการขับเคลื่อนเศรษฐกิจของประเทศอีกทั้งรัฐบาลภายใต้การนําของพลเอกประยุทธ์จันทร์โอชานายกรัฐมนตรีให้ความสําคัญและมอบหมายให้กระทรวงแรงงานดําเนินการช่วยเหลือให้มีงานทําอย่างมั่นคง
รมช.แรงงานกล่าวต่อว่าการลงพื้นที่พบกับพี่น้องประชาชนจังหวัดอํานาจเจริญเพื่อต้องการรับฟังปัญหาข้อเสนอแนะและความต้องการของแรงงานในพื้นที่เพื่อรัฐบาลจะได้ให้ความช่วยเหลืออย่างตรงจุดนอกจากนี้ต้องการนําภารกิจของกระทรวงแรงงานเผยแพร่ให้พี่น้องประชาชนได้ใช้บริการซึ่งมีหน่วยงานให้บริการในทุกจังหวัดทั่วประเทศตั้งแต่การให้บริการด้านพัฒนาทักษะฝีมือการจัดหางานการดูแลด้านสวัสดิการการสมัครเป็นผู้ประกันตนเพื่อรับสิทธิสวัสดิการเมื่อเป็นพนักงานในบริษัทแรงงานที่อยู่ในภาคการเกษตรก็สามารถใช้บริการดังกล่าวของกระทรวงแรงงานได้เช่นกันโดยเฉพาะการพัฒนาทักษะฝีมือที่สามารถส่งเสริมการทํางานของเกษตรกรได้เช่นการให้ความรู้เกี่ยวกับระบบการจัดการน้ําด้วยระบบเปิด-ปิดน้ําอัตโนมัติผ่านโทรศัพท์มือถือการติดตั้งโซล่าเซลล์เพื่อใช้พลังงานแสงอาทิตย์การใช้โดรนเพื่อการเกษตรเป็นต้นการฝึกอบรมที่กล่าวมารัฐบาลสนับสนุนงบประมาณให้บริการฟรีไม่มีค่าใช้จ่ายกรณีไม่สะดวกเดินทางไป-กลับมีที่พักให้ฟรีอีกด้วย
“สิ่งที่ท่านพลเอกประยุทธ์จันทร์โอชานายกรัฐมนตรีได้ฝากให้ทั้งกระทรวงเกษตรและสหกรณ์และกระทรวงแรงงานบูรณาการทํางานร่วมกันเพื่อช่วยเหลือพี่น้องประชาชนใน3ประเด็นคือประเด็นเรื่องของที่ดินทํากินประเด็นที่สองคือเรื่องของการพัฒนาทักษะฝีมือและประเด็นที่3คือให้ความช่วยเหลือในเรื่องของการแก้ไขปัญหาหนี้นอกระบบการลงพื้นที่ครั้งนี้ของทั้งสองคนจึงต้องการให้ความช่วยเหลือในเรื่องดังกล่าวในส่วนของกระทรวงแรงงานยินดีให้บริการแก่ประชาชนทุกกลุ่มสามารถติดต่อขอรับบริการได้ทุกเรื่องดังกล่าวมาหรือหากต้องการให้เป็นสื่อกลางในเรื่องใดสามารถแจ้งความต้องการนั้นผ่านอาสาสมัครแรงงานที่อยู่ในชุมชนของท่านและวันนี้มีอาสาสมัครแรงงานในพื้นที่มารับมอบป้ายการทําคุณประโยชน์ต่อกระทรวงแรงงานจึงขอขอบคุณและเป็นกําลังใจในการปฏิบัติหน้าที่อย่างเต็มกําลังความสามารถทุกคนมีส่วนสําคัญต่อการพัฒนาประเทศ”รมช.กล่าวท้ายที่สุด
รัฐบาลไทย-ข่าวทำเนียบรัฐบาล-รมช.ธรรมนัส ลงพื้นที่ จ. อำนาจเจริญ เดินหน้ามอบหนังสือ ส.ป.ก.4-01
วันเสาร์ที่ 10 ตุลาคม 2563
รมช.ธรรมนัส ลงพื้นที่ จ. อํานาจเจริญ เดินหน้ามอบหนังสือ ส.ป.ก.4-01
รมช.ธรรมนัส ลงพื้นที่ จ. อํานาจเจริญ เดินหน้ามอบหนังสือ ส.ป.ก.4-01 พร้อมปัจจัยการผลิต  ให้เกษตรกรในเขตปฏิรูปที่ดิน เพื่อพัฒนาคุณภาพชีวิตของเกษตรกรให้มีความเป็นอยู่ที่ดีขึ้น
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังลงพื้นที่ตรวจราชการและเป็นประธานพิธีมอบหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก. 4-01)มอบบัตรดินดีรวมทั้งแหล่งน้ําในไร่นานอกเขตชลประทานแก่เกษตรกรณศูนย์ประชุมพุทธอุทยานอ.เมืองอํานาจเจริญจ.อํานาจเจริญว่าด้วยนโยบายของรัฐบาลในเรื่องการช่วยเหลือเกษตรกรให้สามารถเข้าถึงแหล่งทุนและใช้ประโยชน์จากโครงสร้างพื้นฐานและปัจจัยผลผลิตต่างๆรวมถึงนโยบายการฟื้นฟูทรัพยากรธรรมชาติและการรักษาสิ่งแวดล้อม
เพื่อสร้างการเติบโตอย่างยั่งยืนโดยกําหนดให้ส่งเสริมการบริหารจัดการน้ําทั้งระบบแหล่งน้ําชุมชนในการเตรียมมาตรการรองรับภัยแล้งและอุทกภัยกระทรวงเกษตรและสหกรณ์โดยสํานักงานการปฏิรูปที่ดินเพื่อเกษตรกรรมจึงได้เร่งแก้ไขปัญหาที่ดินด้านการเกษตรและงานพัฒนาด้านแหล่งน้ําจังหวัดอํานาจเจริญซึ่งจะทําให้เกษตรกรมีความเข้มแข็งและยั่งยืนในการประกอบอาชีพเกษตรกรรมก่อให้เกิดประโยชน์การใช้ที่ดินอย่างยั่งยืน
“ในวันนี้มีความยินดีที่ได้มามอบหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก. 4-01)
แก่เกษตรกรจํานวน150ราย150แปลงเนื้อที่590-2-64ไร่มอบบัตรดินดีจํานวน10รายแหล่งน้ําในไร่นานอกเขตชลประทานจํานวน10รายทําให้เกษตรกรได้รับโอกาสและความเสมอภาคทางสังคมมีที่ดินในการประกอบอาชีพเกษตรกรรมเมื่อเกษตรกรได้รับการอนุญาตให้เข้าทําประโยชน์ในเขตปฏิรูปที่ดินแล้วเกษตรกรยังได้รับโอกาสและความเสมอภาคทางสังคมได้มีที่ทํากินอย่างถูกต้องตามกฎหมายในการประกอบอาชีพเกษตรกรรม”ร้อยเอกธรรมนัสกล่าว
ทั้งนี้เกษตรกรที่ได้รับสิทธิการใช้ประโยชน์ในที่ดินมีหน้าที่ที่จะต้องทําประโยชน์ในที่ดินด้วยตนเอง
ไม่เปลี่ยนแปลงสภาพที่ดินจนทําให้ไม่เหมาะสมแก่การเกษตรกรรมรวมทั้งต้องมีหน้าที่ที่ต้องปฏิบัติตามข้อกําหนดและเงื่อนไขต่างๆในการใช้ประโยชน์ในเขตปฏิรูปที่ดินอย่างเคร่งครัดต่อไป
ดร.วิณะโรจน์ทรัพย์ส่งสุขเลขาธิการสํานักงานการปฏิรูปที่ดินเพื่อเกษตรกรรม(ส.ป.ก.)กล่าวเพิ่มเติมว่าสํานักงานการปฏิรูปที่ดินจังหวัดอํานาจเจริญได้ดําเนินการปฏิรูปที่ดินในพื้นที่เขตปฏิรูปที่ดินจังหวัดอํานาจเจริญตั้งแต่ปีพ.ศ.2536เป็นต้นมามีเกษตรกรได้รับการคัดเลือกเข้าทําประโยชน์และรับมอบเอกสารสิทธิส.ป.ก. 4-01แล้วจํานวน31,650ราย38,879แปลงเนื้อที่ประมาณ364,468ไร่นอกจากการจัดที่ดินทํากินให้เกษตรกรแล้วทางสํานักงานการปฏิรูปที่ดินจังหวัดอํานาจเจริญยังมีภารกิจสําคัญในการพัฒนาคุณภาพชีวิตของเกษตรกรให้มีความเป็นอยู่ที่ดีขึ้นหลังจากได้รับการจัดที่ดินไม่ละทิ้งถิ่นฐานและอยู่กินในพื้นที่อย่างยั่งยืน
รัฐบาลไทย-ข่าวทำเนียบรัฐบาล-ก.แรงงาน เผย แรงงานไทยในต่างประเทศ ส่งเงินกลับบ้านแล้ว กว่า 2 แสนล้านบาท
วันเสาร์ที่ 10 ตุลาคม 2563
ก.แรงงาน เผย แรงงานไทยในต่างประเทศ ส่งเงินกลับบ้านแล้ว กว่า 2 แสนล้านบาท
รัฐมนตรีว่าการกระทรวงแรงงาน เผยรายได้ที่แรงงานในไทยต่างประเทศส่งกลับ ผ่านระบบธนาคารแห่งประเทศไทย ในปีงบประมาณ 2563 ระหว่างเดือนตุลาคม 2562 – กันยายน 2563 จัดส่งแรงงานไปแล้ว 58,673 คน สร้างรายได้เข้าประเทศ 200,254 ล้านบาท
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า นับจากช่วงที่ประเทศไทยเข้าสู่สถานการณ์การแพร่ระบาดของโรคโควิด-19 ส่งผลกระทบต่อการจัดส่งแรงงานไทยไปทํางานต่างประเทศในภาพรวม เนื่องจากหลายประเทศที่เป็นเป้าหมายในการเดินทางไปทํางานของแรงงานไทย ชะลอการรับคนต่างชาติเข้าประเทศ ทําให้การพิจารณาจัดส่งแรงงานไทยไปทํางานในต่างประเทศนั้น กระทรวงแรงงานต้องคํานึงถึงความปลอดภัย และประโยชน์ที่แรงงานไทยจะได้รับเป็นอันดับแรก แต่จากการที่รัฐบาลโดยการนําของพลเอก ประยุทธ์ จันทร์โอชา นายกรัฐมนตรี สามารถบริหารจัดการและแก้ไขปัญหาการระบาดของโรคโควิด-19 ได้เป็นอย่างดี ทําให้แรงงานไทยซึ่งได้รับการยอมรับว่ามีวินัยในการทํางานและมีทักษะฝีมือดี มีโอกาสในการไปทํางานต่างประเทศเพิ่มมากขึ้น เนื่องจากเป็นประเทศลําดับแรกๆ ที่ตลาดแรงงานในต่างประเทศต้องการ จากข้อมูลของกรมการจัดหางาน พบว่า ในปีงบประมาณ 2563 ระหว่างเดือนตุลาคม 2562 – กันยายน 2563 ได้จัดส่งแรงงานไทยไปทํางานต่างประเทศแล้ว 58,673 คน โดยเดินทางไปทํางานประเทศไต้หวันมากที่สุด จํานวน 16,465 คน รองลงมาเป็นสาธารณรัฐเกาหลี จํานวน 6,082 คน ญี่ปุ่น จํานวน 5,573 คน มาเลเซีย จํานวน 5,068 คน อิสราเอล จํานวน 3,353คน และประเทศอื่นๆ 27,200 คน ซึ่งรายได้ที่แรงงานไทยในต่างประเทศส่งกลับบ้าน ผ่านระบบธนาคารแห่งประเทศไทย มีมูลค่าถึง 200,254 ล้านบาท
ด้าน นายสุชาติ พรชัยวิเศษกุล อธิบดีกรมการจัดหางาน กล่าวเพิ่มเติมว่า การไปทํางานต่างประเทศ อย่างถูกต้องตามกฎหมาย มีทั้งหมด 5 วิธี คือ 1.การเดินทางไปทํางานต่างประเทศด้วยตนเอง 2.การเดินทางไปทํางานต่างประเทศโดยบริษัทจัดหางานเป็นผู้จัดส่ง 3.การเดินทางไปทํางานต่างประเทศโดยกรมการจัดหางานเป็นผู้จัดส่ง ได้แก่ โครงการจ้างตรง :ไต้หวัน โครงการ IM : ประเทศญี่ปุ่น โครงการ EPS: เกาหลี โครงการ TIC 4.นายจ้างในประเทศไทยพาลูกจ้างไปทํางานในต่างประเทศ และ5.นายจ้างในประเทศไทยส่งลูกจ้างไปฝึกงานในต่างประเทศ
ทั้งนี้ สําหรับผู้ที่สนใจจะไปทํางานในต่างประเทศ ควรศึกษาข้อมูลให้รอบคอบก่อนตัดสินใจและเดินทางไปทํางานอย่างถูกต้องตามกฎหมาย โดยสามารถสอบถามรายละเอียดเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครเขตพื้นที่ 1-10 หรือที่ สายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-นรม.และ รมว.กห สั่งกองทัพ กระจายกำลังคงความต่อเนื่องช่วยเหลือประชาชนที่ประสบภัยน้ำท่วมในหลายพื้นที่ โดยเฉพาะโคราช จันทบุรีและเพชรบุรี
วันเสาร์ที่ 10 ตุลาคม 2563
นรม.และ รมว.กห สั่งกองทัพ กระจายกําลังคงความต่อเนื่องช่วยเหลือประชาชนที่ประสบภัยน้ําท่วมในหลายพื้นที่ โดยเฉพาะโคราช จันทบุรีและเพชรบุรี
นรม.และ รมว.กห สั่งกองทัพ กระจายกําลังคงความต่อเนื่องช่วยเหลือประชาชนที่ประสบภัยน้ําท่วมในหลายพื้นที่ โดยเฉพาะโคราช จันทบุรีและเพชรบุรี
นรม.และ รมว.กห สั่งกองทัพ กระจายกําลังคงความต่อเนื่องช่วยเหลือประชาชนที่ประสบภัยน้ําท่วมในหลายพื้นที่ โดยเฉพาะโคราช จันทบุรีและเพชรบุรี
พล.ท. คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา นรม.และรมว.กห. ห่วงผลกระทบประชาชนในหลายพื้นที่จากฝนตกหนัก น้ําไหลหลาก น้ําท่วมฉับพลัน น้ําล้นตลิ่งในหลายจังหวัด โดยเฉพาะ จว.นครราชสีมา จันทบุรี และเพชรบุรี กําชับกองทัพ ให้คงความต่อเนื่องการช่วยเหลือประชาชนที่ได้รับผลกระทบร่วมกับทุกหน่วยงานภาครัฐ ภาคเอกชนและจิตอาสาในแต่ละพื้นที่อย่างใกล้ชิดจนกว่าสถานการณ์จะปกติ พร้อมทั้งให้ติดตามสถานการณ์นํา้และสภาพอากาศช่วงเปลี่ยนผ่านฤดู ปลายฝนต้นหนาว โดยให้เตรียมให้การช่วยเหลือประชาชนต่อเนื่องกันไป
โฆษก.กห.กล่าวเพิ่มเติมว่า การช่วยเหลือประชาชนที่ผ่านมา กห.โดยทุกเหล่าทัพที่มีหน่วยทหารในแต่ละพื้นที่ที่ประสบภัย ได้จัดกําลังพลชุดเคลื่อนที่เร็วและเครื่องมือช่าง กระจายให้การช่วยเหลือเร่งด่วน ในการเคลื่อนย้ายผู้ป่วยติดเตียงและสิ่งของขึ้นที่สูง การแจกจ่ายอาหารปรุงสุกและถุงยังชีพให้กับประชาชนที่อพยพออกมาและยังคงอยู่ในพื้นที่ รวมทั้งการจัดชุดแพทย์สนามเข้าไปดูแลต่อเนื่องกันมา
ขณะเดียวกัน การลดความเสียหายที่เกิดขึ้นในแต่ละพื้นที่ภาพรวม กําลังทหารได้ช่วยกันก่อกระสอบทรายจัดทําแนวกั้นน้ําและใช้เครื่องมือช่างเปิดทางระบายน้ํา เพื่อลดความเสียหายไม่ให้เกิดขึ้นเป็นวงกว้าง พร้อมทั้งได้ใช้เครื่องมือช่างเปิดเส้นทางจากดินโคลนถล่ม และวางสะพานเครื่องหนุนมั่นในจุดสะพานขาด เพื่อให้ประชาชนในพื้นที่สามารถสัญจรไปมาได้
สําหรับพื้นที่ อ.ปากช่อง จว.นครราชสีมา อ.โป่งน้ําร้อน และ อ.สอยดาว จว.จันทบุรี รวมทั้ง อ.หนองหญ้าปล้อง จว.เพชรบุรี ที่มีมวลน้ําป่าไหลเชี่ยวและมีปริมาณมาก ส่งผลให้ประชาชนหลายหมู่บ้านได้รับผลกระทบเป็นวงกว้างนั้น กําลังทหารจากหลายหน่วยในพื้นที่ ได้ระดมกําลังเข้าไปช่วยเหลืออพยพประชาชนเร่งด่วนออกจากพื้นที่ไปยังพื้นที่ปลอดภัย ที่จัดตั้งเป็นจุดอพยพชั่วคราว และทํางานร่วมกับส่วนราชการในพื้นที่ติดตามเส้นทางมวลน้ํา เฝ้าระวังแจ้งเตือนและดูแลความปลอดภัยประชาชนในภาพรวม พร้อมทั้งจัดกําลังเข้าช่วยอํานวยความสะดวกปัญหาการจราจรในเส้นทางหลัก และดํารงการช่วยเหลือประชาชนที่ติดค้างในพื้นที่เส้นทางถูกตัดขาดอย่างต่อเนื่อง
รัฐบาลไทย-ข่าวทำเนียบรัฐบาล-รมช.ธรรมนัส ติดตามการปลูกข้าวหอมมะลิในทุ่งกุลาร้องไห้ จ.ร้อยเอ็ด พร้อมฟังบรรยายสรุปการปฏิบัติการฝนหลวง
วันเสาร์ที่ 10 ตุลาคม 2563
รมช.ธรรมนัส ติดตามการปลูกข้าวหอมมะลิในทุ่งกุลาร้องไห้ จ.ร้อยเอ็ด พร้อมฟังบรรยายสรุปการปฏิบัติการฝนหลวง
รมช.ธรรมนัส ติดตามการปลูกข้าวหอมมะลิในทุ่งกุลาร้องไห้ จ.ร้อยเอ็ด พร้อมฟังบรรยายสรุปการปฏิบัติการฝนหลวง
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานการประชุมติดตามสถานการณ์การเพาะปลูกข้าวหอมมะลิในพื้นที่ทุ่งกุลาร้องไห้และฟังบรรยายสรุปผลการปฏิบัติการฝนหลวงณสหกรณ์การเกษตรเกษตรวิสัยอําเภอเกษตรวิสัยจังหวัดร้อยเอ็ดว่ากระทรวงเกษตรและสหกรณ์โดยกรมฝนหลวงและการบินเกษตรได้ช่วยเหลือเกษตรกรในพื้นที่ประสบภัยแล้งการเพิ่มปริมาณน้ําต้นทุนให้กับเขื่อนและอ่างเก็บน้ําในบริเวณภาคตะวันออกเฉียงเหนือซึ่งจากการปฏิบัติการฝนหลวงของศูนย์ปฏิบัติการฝนหลวงภาคตะวันออกเฉียงเหนือ(ตอนล่าง)มีหน่วยปฏิบัติการ4หน่วยคือหน่วยปฏิบัติการฝนหลวงจ.บุรีรัมย์จ.อุบลราชธานีจ.นครราชสีมาและจ.สุรินทร์ในระหว่างวันที่3กุมภาพันธ์ถึง7ตุลาคม2563มีการขึ้นบินปฏิบัติการรวม188วันจํานวน1,129เที่ยวบินทําให้เกิดฝนตกคิดเป็นร้อยละ94.68มีพื้นที่การเกษตรได้รับประโยชน์จํานวน43.56ล้านไร่รวมถึงภารกิจเติมน้ําต้นทุนในเขื่อนกับเก็บน้ําระหว่างวันที่3กุมภาพันธ์ถึง30กันยายน2563จํานวน83เขื่อนรวม172,023ล้านลูกบาศก์เมตรและช่วงระหว่างวันที่1 – 5ตุลาคม2563จํานวน20เขื่อนรวม53,528ล้านลูกบาศก์เมตร
ในปัจจุบันภาคตะวันออกเฉียงเหนือมีการเพาะปลูกข้าวหอมมะลิทุ่งกุลาร้องไห้ในพื้นที่5จังหวัดได้แก่จ.ร้อยเอ็ดจ.สุรินทร์จ.ศรีสะเกษจ.มหาสารคามและจ.ยโสธรมีพื้นที่เพาะปลูกรวมกันประมาณ2,707,390ไร่โดยในปี2562จังหวัดร้อยเอ็ดมีเนื้อที่เพาะปลูกมากที่สุดประมาณ826,724ไร่ให้ผลผลิตรวม276,953ตันมีพื้นที่เพาะปลูกทั้งหมด5อําเภอได้แก่อ.เกษตรวิสัยอ.สุวรรณภูมิอ.หนองฮีอ.ปทุมรัตน์และอ.โพนทรายซึ่งพันธุ์ที่นิยมปลูกคือข้าวขาวดอกมะลิ105,ข้าวหอมมะลิกข15,ข้าวเหนียวกข6,ข้าวหอมนิล,ข้าวหอมมะลิแดงและข้าวเหนียวดา(ข้าวก่า)ส่วนช่องทางการตลาดของเกษตรกรหรือกลุ่มเกษตรกรที่ปลูกข้าวหอมมะลิGIมีตลาดรองรับผลผลิตที่ชัดเจนรวมถึงยังมีการเพิ่มช่องทางการจาหน่ายผ่านตลาดออนไลน์และตลาดโมเดิร์นเทรดรวมถึงการออกบูธงานแสดงสินค้าในงานสําคัญของจังหวัดโดยกลุ่มเป้าหมายหลักคือผู้บริโภคที่ใส่ใจด้านสุขภาพซึ่งผู้ประกอบการหรือกลุ่มเกษตรกรสามารถขายสินค้าเกรดพรีเมี่ยมได้ในราคาที่ค่อนข้างสูงเนื่องจากมีการขายในลักษณะของฝากและของที่ระลึก
นายสุรสีห์กิตติมณฑลอธิบดีกรมฝนหลวงและการบินเกษตรกล่าวเพิ่มเติมว่าสภาพภูมิอากาศของทุ่งกุลาร้องไห้นั้นเป็นอย่างทุ่งหญ้าทําให้มีฝนตกเป็นช่วงๆหากเกิดฝนตกจะเกิดน้ําท่วมฉับพลันและดินไม่สามารถอุ้มน้ําได้ดังนั้นเมื่อฝนทิ้งช่วงจะทําให้พื้นที่แห้งแล้งทันทีแม้ว่าทุ่งกุลาร้องไห้จะมีลําน้ําไหลผ่านหลายสายแต่เพราะมีพื้นที่เทลาดต่ําจากตะวันตกไปตะวันออกจึงทําให้น้ําไหลผ่านไปอย่างรวดเร็วดังนั้นกระทรวงเกษตรฯจึงได้เร่งสั่งการให้กรมฝนหลวงและการบินเกษตรประสานความร่วมมือกับกองทัพบกและกองทัพอากาศในการช่วยเหลือพื้นที่การเกษตรและเติมน้ําลงเขื่อนและอ่างเก็บน้ําอย่างต่อเนื่องเพื่อบรรเทาปัญหาภัยแล้งและฝนทิ้งช่วงจนสิ้นสุดฤดูการเพาะปลูกในปีนี้
รัฐบาลไทย-ข่าวทำเนียบรัฐบาล-นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม ร่วมพิธีเปิดงานนิทรรศการ Create, Innovate & Recycle PAPER ART EXHIBITION
วันพุธที่ 28 ตุลาคม 2563
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม ร่วมพิธีเปิดงานนิทรรศการ Create, Innovate & Recycle PAPER ART EXHIBITION
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม ร่วมพิธีเปิดงานนิทรรศการ Create, Innovate & Recycle PAPER ART EXHIBITION
วันที่ ๒๗ ตุลาคม ๒๕๖๓ เวลา ๑๗.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม ร่วมพิธีเปิดงานนิทรรศการ Create, Innovate & Recycle PAPER ART EXHIBITION ซึ่งกระทรวงวัฒนธรรม โดยสํานักงานศิลปวัฒนธรรมร่วมสมัย ร่วมกับ Chao Phya Abhai Raja Siammanukulkij Foundation (มูลนิธิ เจ้าพระยาอภัยราชาสยามานุกูลกิจ) จัดนิทรรศการศิลปะจากกระดาษ ที่บอกเล่าเรื่องราวการเสด็จราชดําเนินเยือนของราชวงศ์เบลเยี่ยม ซึ่งแสดงถึงความสัมพันธ์ระหว่างราชอาณาจักรไทย และราชอาณาจักรเบลเยี่ยม โดยมี หม่อมราชวงศ์ปรียนันทนา รังสิต เป็นประธานเปิดนิทรรศการ และมี ผู้บริหารกระทรวงวัฒนธรรม ผู้แทนสถานเอกอัครราชทูตเบลเยี่ยม ประจําประเทศไทย ศิลปิน และแขกผู้มีเกียรติ เข้าร่วม ณ ชั้น L หอศิลปวัฒนธรรมแห่งกรุงเทพมหานคร
รัฐบาลไทย-ข่าวทำเนียบรัฐบาล-นายกรัฐมนตรี และคณะรัฐมนตรี ชมกิจกรรมรณรงค์ประชาสัมพันธ์สืบสานประเพณีลอยกระทง พุทธศักราช ๒๕๖๓ “ลอยกระทงวิถีใหม่ สืบสานวัฒนธรรมไทย”
วันพุธที่ 28 ตุลาคม 2563
นายกรัฐมนตรี และคณะรัฐมนตรี ชมกิจกรรมรณรงค์ประชาสัมพันธ์สืบสานประเพณีลอยกระทง พุทธศักราช ๒๕๖๓ “ลอยกระทงวิถีใหม่ สืบสานวัฒนธรรมไทย”
นายกรัฐมนตรี และคณะรัฐมนตรี ชมกิจกรรมรณรงค์ประชาสัมพันธ์สืบสานประเพณีลอยกระทง พุทธศักราช ๒๕๖๓ “ลอยกระทงวิถีใหม่ สืบสานวัฒนธรรมไทย”
วันที่ ๒๘ ตุลาคม ๒๕๖๓ เวลา ๐๘.๓๐ น. ก่อนการประชุมคณะรัฐมนตรี (ครม.) นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วย นางยุพา ทวีวัฒนะกิจบวร ปลัดกระทรวงวัฒนธรรม นายวิรุฬ พรรณเทวี ผู้ว่าราชการจังหวัดสุโขทัย ผู้บริหารกระทรวงวัฒนธรรม และภาคีเครือข่ายด้านวัฒนธรรม ร่วมให้การต้อนรับ พลเอก ประยุทธ์ จันทร์โอชา นายกรัฐมนตรี คณะรัฐมนตรี และสื่อมวลชน พร้อมทั้งนําชมกิจกรรมรณรงค์ประชาสัมพันธ์สืบสานประเพณีลอยกระทง พุทธศักราช ๒๕๖๓ “ลอยกระทงวิถีใหม่ สืบสานวัฒนธรรมไทย” อาทิ การแสดงทางวัฒนธรรมเพลงเรือ “ประเพณีลอยกระทง” โดยสมาคมศิลปะเพื่อเยาวชน การจัดแสดงกระทง ๔ ภาค การจัดแสดงโคมชัก โคมแขวน และโคมไฟประดิษฐ์ ในงานประเพณีลอยกระทง เผาเทียน เล่นไฟ จังหวัดสุโขทัย ประจําปี ๒๕๖๓ ณ ตึกสันติไมตรี ทําเนียบรัฐบาล
รัฐบาลไทย-ข่าวทำเนียบรัฐบาล-รมว.วธ. เป็นประธานพิธีเปิดโครงการประชุมเชิงปฏิบัติการเพื่อขับเคลื่อนนโยบาย และแผนด้านวัฒนธรรมสู่การปฏิบัติเชิงบูรณาการ
วันพุธที่ 28 ตุลาคม 2563
รมว.วธ. เป็นประธานพิธีเปิดโครงการประชุมเชิงปฏิบัติการเพื่อขับเคลื่อนนโยบาย และแผนด้านวัฒนธรรมสู่การปฏิบัติเชิงบูรณาการ
รมว.วธ. เป็นประธานพิธีเปิดโครงการประชุมเชิงปฏิบัติการเพื่อขับเคลื่อนนโยบาย และแผนด้านวัฒนธรรมสู่การปฏิบัติเชิงบูรณาการ พร้อมทั้งบรรยายพิเศษ ในหัวข้อ “นโยบายและแผนด้านวัฒนธรรม ปีงบประมาณ พ.ศ. ๒๕๖๔ – ๒๕๖๕”
วันที่ ๒๘ ตุลาคม ๒๕๖๓ เวลา ๑๔.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีเปิดโครงการประชุมเชิงปฏิบัติการเพื่อขับเคลื่อนนโยบายและแผนด้านวัฒนธรรมสู่การปฏิบัติเชิงบูรณาการ พร้อมทั้งบรรยายพิเศษ ในหัวข้อ “นโยบายและแผนด้านวัฒนธรรม ปีงบประมาณ พ.ศ. ๒๕๖๔ – ๒๕๖๕” โดยมี นางยุพา ทวีวัฒนะกิจบวร ปลัดกระทรวงวัฒนธรรม กล่าวรายงาน และบรรยายในหัวข้อ “การขับเคลื่อนและนํานโยบายด้านวัฒนธรรมสู่การปฏิบัติ” และมีผู้บริหารกระทรวงวัฒนธรรม ผู้บริหารสํานักงานวัฒนธรรมจังหวัด ๗๖ จังหวัด สภาวัฒนธรรมกรุงเทพมหานครและสภาวัฒนธรรมเขต ๕๐ เขต สภาวัฒนธรรมจังหวัดและเครือข่ายทางวัฒนธรรมทั่วประเทศ เข้าร่วมประชุม ณ โรงแรม รามาดา บาย วินแดม แบงคอก เจ้าพระยาปาร์ค ถนนรัชดาภิเษก กรุงเทพฯ
รัฐบาลไทย-ข่าวทำเนียบรัฐบาล-ผู้ช่วยรมว.วธ.สัมภาษณ์ในรายการ Thailand Today ในประเด็น ความสำคัญของวันลอยกระทงกับความเป็นไทย  และการจัดกิจกรรมลอยกระทงแบบ New Normal
วันพุธที่ 28 ตุลาคม 2563
ผู้ช่วยรมว.วธ.สัมภาษณ์ในรายการ Thailand Today ในประเด็น ความสําคัญของวันลอยกระทงกับความเป็นไทย  และการจัดกิจกรรมลอยกระทงแบบ New Normal
ผู้ช่วยรมว.วธ.สัมภาษณ์ในรายการ Thailand Today ในประเด็น ความสําคัญของวันลอยกระทงกับความเป็นไทย  และการจัดกิจกรรมลอยกระทงแบบ New Normal
วันที่ ๒๘ ตุลาคม ๒๕๖๓ เวลา ๑๖.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม สัมภาษณ์ในรายการ Thailand Today ในประเด็น ความสําคัญของวันลอยกระทงกับความเป็นไทย และการจัดกิจกรรมลอยกระทงแบบ New Normal ในช่วงสถานการณ์การระบาดของโรคติดเชื้อไวรัสโคโรน่า 2019 (COVID-19) ซึ่งจะออกอากาศ ในวันศุกร์ที่ ๓๐ ตุลาคม ๒๕๖๓ เวลา ๒๑.๐๐ – ๒๑.๒๕ น. ทางสถานีโทรทัศน์ภาคภาษาอังกฤษ NBT World
รัฐบาลไทย-ข่าวทำเนียบรัฐบาล-ร่างพระราชบัญญัติกิจการอวกาศ พ.ศ. ....
วันพุธที่ 28 ตุลาคม 2563
ร่างพระราชบัญญัติกิจการอวกาศ พ.ศ. ....
วันพุธที่ 28 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ที่ประชุมคณะกรรมการดิจิทัลเพื่อเศรษฐกิจและสังคมแห่งชาติเห็นชอบร่างพระราชบัญญัติกิจการอวกาศ พ.ศ. .... เพื่อให้การพัฒนากิจการอวกาศเกิดประโยชน์แก่เศรษฐกิจ สังคม และความมั่นคงของประเทศ มีกลไกเพื่อสนับสนุนให้ภาครัฐและภาคเอกชนมีส่วนร่วมพัฒนากิจการอวกาศ มีองค์กรกลางกําหนดนโยบายและแผนกิจการอวกาศให้เกิดเอกภาพ รวมทั้งได้เห็นชอบแนวปฏิบัติจริยธรรมปัญญาประดิษฐ์ หรือ AI เพื่อให้ผู้วิจัย ผู้ออกแบบ ผู้พัฒนา และผู้ให้บริการปัญญาประดิษฐ์ ใช้เป็นแนวทางดําเนินงาน และให้ผู้รับบริการทราบถึงสิทธิและความเสี่ยงของการใช้บริการปัญญาประดิษฐ์ ทั้งนี้ จะนําเสนอคณะรัฐมนตรีเพื่อพิจารณาให้ความเห็นชอบต่อไป
​
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองฯ ประวิตร ระบุปริมาณน้ำต้นทุนต้นฤดูแล้งปีนี้ภาพรวมทั้งประเทศดีกว่าปีที่ผ่านมา เน้นย้ำให้บริหารจัดการน้ำช่วงฤดูแล้งให้เกิดความสมดุลระหว่างน้ำต้นทุนความต้องการใช้น้ำ
วันพุธที่ 28 ตุลาคม 2563
รองฯ ประวิตร ระบุปริมาณน้ําต้นทุนต้นฤดูแล้งปีนี้ภาพรวมทั้งประเทศดีกว่าปีที่ผ่านมา เน้นย้ําให้บริหารจัดการน้ําช่วงฤดูแล้งให้เกิดความสมดุลระหว่างน้ําต้นทุนความต้องการใช้น้ํา
รองฯ ประวิตร ระบุปริมาณน้ําต้นทุนต้นฤดูแล้งปีนี้ภาพรวมทั้งประเทศดีกว่าปีที่ผ่านมา เน้นย้ําให้บริหารจัดการน้ําช่วงฤดูแล้งให้เกิดความสมดุลระหว่างน้ําต้นทุนความต้องการใช้น้ํา
วันนี้ (28 ตุลาคม 2563) พลเอก ประวิตร วงษ์สุวรรณ รองนายกรัฐมนตรีรายงานต่อที่ประชุมคณะรัฐมนตรีถึงการลงพื้นที่ตรวจติดตามและส่งมอบโครงการเจาะบ่อน้ําบาดาลขนาดใหญ่ ริมฝั่งแม่น้ํา ที่จังหวัดชัยนาท โดยกระทรวงทรัพยากรธรรมชาติและสิ่งแวดล้อม กรมทรัพยากรน้ําบาดาล เพื่อแก้ไขปัญหาการขาดแคลนน้ําอุปโภคบริโภคของประชาชน ตําบลหาดท่าเสา สําหรับโครงการดังกล่าวเป็นการก่อสร้างระบบประปาบาดาล ขนาดใหญ่ มีขนาดใหญ่ที่สุดในประเทศไทย สามารถส่งน้ําไปให้กับประชาชนจํานวน 8 หมู่บ้าน และได้ติดตั้งจุดจ่ายน้ําแร่ฟรีให้กับประชาชน พร้อมทั้งติดตั้งระบบติดตามและควบคุมระยะไกล ทั้งนี้ เพื่อให้สามารถควบคุมการใช้น้ํา ตลอดจนติดตามปัญหาที่อาจเกิดขึ้นกับระบบส่งน้ํา ซึ่งเป็นเทคโนโลยี ใหม่ ที่กระทรวงทรัพยากรธรรมชาติและสิ่งแวดล้อม กรมทรัพยากรน้ําบาดาล ได้นํามาใช้ จึงได้เร่งดําเนินการ ให้ครอบคลุมทั่วประเทศ
รองนายกรัฐมนตรีกล่าวต่อไปว่า จากผลการประชุมคณะอนุกรรมการอํานวยการด้านการบริหารจัดการทรัพยากรน้ําปริมาณน้ําต้นทุนต้นฤดูแล้งปีนี้เทียบกับปีที่ผ่านมาพบว่าปริมาณน้ําภาพรวมทั้งประเทศ แนวโน้ม ดีกว่าปีที่ผ่านมา อ่างเก็บน้ําขนาดใหญ่ และขนาดกลางหลายแห่งมีปริมาณน้ําพ้นเกณฑ์วิกฤติ แต่เมื่อพิจารณารายพื้นที่ กลับพบว่ายังมีข้อกําจัดในการจัดสรรน้ําบางกิจกรรม ซึ่ง สทนช. ร่วมกับหน่วยงานที่เกี่ยวข้องวางแผนการจัดสรรน้ําฤดูแล้งในปี 2563 และ 2564 แล้ว
โดยรองนายกรัฐมนตรีได้เน้นย้ําทุกหน่วยงานบริหารจัดการน้ําช่วงฤดูแล้งที่จะถึงนี้ ให้เกิดความสมดุลระหว่าง น้ําต้นทุนความต้องการใช้น้ําพร้อมทั้งสร้างการรับรู้ ซึ่งได้มอบหมายให้กระทรวงเกษตรและสหกรณ์ และกระทรวงมหาดไทยร่วมกันกําหนดมาตรการป้องกันการเพาะปลูกข้าวเกินแผน ในพื้นที่ลุ่ม เจ้าพระยา 22 จังหวัด พร้อมทั้งให้คณะอนุกรรมการทรัพยากรน้ําจังหวัด และคณะกรรมการลุ่มน้ํามีส่วนสําคัญในการเชื่อมโยง และสนับสนุนการแก้ไขปัญหาภัยแล้งในระดับพื้นที่ ให้อยู่ในวงจํากัด สทนช. ได้เสนอแผนการจัดสรรน้ําฤดูแล้ง ปี 2563/2564 และมาตรการรองรับสถานการณ์ขาดแคลนน้ําฤดูแล้งปี 2563/2564 เข้าสู่ที่ประชุมคณะรัฐมนตรีเพื่อให้ความเห็นชอบ และมอบหมายหน่วยงานรับผิดชอบนําไปปฏิบัติเพื่อป้องกันผลกระทบ จากสถานการณ์น้ําแล้งให้กับประชาชนต่อไป
......................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีเชื่อมั่นโครงการรถไฟความเร็วสูงไทย-จีน พัฒนาโครงสร้างพื้นฐาน ส่งเสริมเศรษฐกิจ ความเชื่อมโยงทางคมนาคม และความสัมพันธ์ในระดับประชาชน
วันพุธที่ 28 ตุลาคม 2563
นายกรัฐมนตรีเชื่อมั่นโครงการรถไฟความเร็วสูงไทย-จีน พัฒนาโครงสร้างพื้นฐาน ส่งเสริมเศรษฐกิจ ความเชื่อมโยงทางคมนาคม และความสัมพันธ์ในระดับประชาชน
นายกรัฐมนตรีเชื่อมั่นโครงการรถไฟความเร็วสูงไทย-จีน พัฒนาโครงสร้างพื้นฐาน ส่งเสริมเศรษฐกิจ ความเชื่อมโยงทางคมนาคม และความสัมพันธ์ในระดับประชาชน
วันนี้ (28 ตุลาคม 2563) เวลา 15.00 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีลงนามในสัญญาจ้างงานระบบราง ระบบไฟฟ้าและเครื่องกล รวมทั้งจัดหาขบวนรถไฟและจัดฝึกอบรมบุคลากร (สัญญา 2.3) ของโครงการความร่วมมือระหว่างรัฐบาลแห่งราชอาณาจักรไทย และรัฐบาลแห่งสาธารณรัฐประชาชนจีนในการพัฒนาระบบรถไฟความเร็วสูง เพื่อเชื่อมโยงภูมิภาค ช่วงกรุงเทพมหานคร - หนองคาย (ระยะที่ 1 ช่วงกรุงเทพมหานคร - นครราชสีมา) โดยมี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นายศักดิ์สยาม ชิดชอบ รัฐมนตรีว่าการกระทรวงคมนาคม นายอาคม เติมพิทยาไพสิฐ รัฐมนตรีว่าการกระทรวงการคลัง นายอธิรัฐ รัตนเศรษฐ รัฐมนตรีช่วยว่ากระทรวงคมนาคม นายหยาง ซิน อุปทูต รักษาการแทนเอกอัครราชทูตสาธารณรัฐประชาชนจีนประจําประเทศไทย ผู้บริหารจากกระทรวงคมนาคม บริษัท ไชน่า เรลเวย์ อินเตอร์แนชันนัล (CHINA RAILWAY International Co., Ltd.) และบริษัท ไชน่า เรลเวย์ ดีไซน์ คอร์เปอเรชัน (China Railway Design Corporation) เข้าร่วม ภายหลังเสร็จสิ้น นายอนุชา บูรพชัยศรี โฆษกประจําสํานักนายกรัฐมนตรี กล่าวสรุปสาระสําคัญ ดังนี้
นายกรัฐมนตรียืนยันรัฐบาลให้ความสําคัญกับโครงการความร่วมมือฯ นี้ เนื่องจากเป็นเส้นทางยุทธศาสตร์สําคัญที่จะช่วยเสริมสร้างความสามารถในการแข่งขันของประเทศ และเป็นกลไกในการพัฒนาประเทศ และภูมิภาค โดยเฉพาะหัวเมืองหลักตามแนวเส้นทางรถไฟความเร็วสูง ซึ่งจะสามารถต่อยอดและพัฒนาเป็นเมืองศูนย์กลางของภูมิภาค
เส้นทางนี้เปรียบเสมือนสายใยเชื่อมโยงไทยกับจีนให้แน่นแฟ้นยิ่งขึ้น และสะท้อนให้เห็นถึง
ความมุ่งมั่นระหว่างกันในการพัฒนาโครงสร้างพื้นฐาน เพื่อส่งเสริมความเจริญรุ่งเรืองทางเศรษฐกิจ และความเชื่อมโยงทางคมนาคม ตลอดจนส่งเสริมความสัมพันธ์อันดีระหว่างประชาชนกับประชาชนให้มากยิ่งขึ้น
การลงนามนี้เป็นโอกาสในการแลกเปลี่ยนเรียนรู้พัฒนาเทคโนโลยีระหว่างกัน เชื่อมั่นว่าไทยจะนําองค์ความรู้มาสร้างสรรค์ให้เกิดประโยชน์ต่อประชาชน ประเทศ และภูมิภาคต่อไป
ในตอนท้าย นายกรัฐมนตรีขอบคุณกระทรวงคมนาคม การรถไฟแห่งประเทศไทย ในฐานะหน่วยงานที่รับผิดชอบโครงการ และบริษัทคู่สัญญาของโครงการ ตลอดจนผู้ปฏิบัติงานที่มีส่วนเกี่ยวข้องในทุกภาคส่วน ที่ล้วนเป็น “กําลังสําคัญ” ในการผลักดันโครงการให้สําเร็จลุล่วงตามเป้าหมาย เพื่อให้ประชาชนได้ใช้บริการรถไฟความเร็วสูง โดยสะดวก รวดเร็ว และปลอดภัย เปรียบดังคํากล่าวที่ว่า “ถง ซิน เสีย ลี่, ซื่อ ซื่อ ซุ่น ลี่” หมายความว่า “น้ําหนึ่งใจเดียว ทุกเรื่องราบรื่น”
รัฐบาลไทย-ข่าวทำเนียบรัฐบาล-นายกรัฐมนตรียืนยันสนับสนุนแก้รัฐธรรมนูญ ตั้งคณะกรรมการร่วมหลายฝ่ายศึกษา ตามแนวทางที่เสนอในรัฐสภา เชื่อมั่นไม่มีปัญหาใดที่แก้ไม่ได้ วอน "ลองเชื่อใจสักครั้ง"
วันพุธที่ 28 ตุลาคม 2563
นายกรัฐมนตรียืนยันสนับสนุนแก้รัฐธรรมนูญ ตั้งคณะกรรมการร่วมหลายฝ่ายศึกษา ตามแนวทางที่เสนอในรัฐสภา เชื่อมั่นไม่มีปัญหาใดที่แก้ไม่ได้ วอน "ลองเชื่อใจสักครั้ง"
นายกรัฐมนตรียืนยันสนับสนุนแก้รัฐธรรมนูญ ตั้งคณะกรรมการร่วมหลายฝ่ายศึกษา ตามแนวทางที่เสนอในรัฐสภา เชื่อมั่นไม่มีปัญหาใดที่แก้ไม่ได้ วอน "ลองเชื่อใจสักครั้ง"
วันนี้ (28 ต.ค. 2563) เวลา 12.50 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรีพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมขอบคุณประธานรัฐสภา สมาชิกรัฐสภาในการประชุมร่วมกันของรัฐสภา ครั้งที่ 1 และ 2 (สมัยวิสามัญ) ว่า ทุกท่านร่วมหารือกันอย่างมีวุฒิภาวะและให้ข้อคิดเห็นที่เป็นประโยชน์ มีความเหมาะสม พร้อมเห็นว่าไม่ควรมีเหตุการณ์ที่เกิดขึ้นในรัฐสภาเพราะสภาไทยก็ไม่ควรมีการกระทําเหมือนต่างประเทศ พร้อมกันนี้ นายกรัฐมนตรียืนยันว่าจะต้องนําพาให้ประเทศผ่านพ้นวิกฤตไปให้ได้ตามรัฐธรรมนูญอันเป็นกฎหมายสูงสุดของประเทศ เชื่อว่าทุกปัญหามีทางออก เพียงแต่ต้องหาทางออกให้เจอด้วยสันติวิธี วอนทุกฝ่ายต้องหันหน้ามาพูดคุยกันเพราะทุกคนคือคนไทย ไม่ควรเกลียดชังกัน ทั้งนี้ ตนในฐานะหัวหน้ารัฐบาล ต้องอดทนต่อการวิพากษ์วิจารณ์ได้และไม่เคยถือโกรธใคร
ในโอกาสนี้ นายกรัฐมนตรีกล่าวเพิ่มเติมว่า สนับสนุนการแก้ไขรัฐธรรมนูญซึ่งเป็นหน้าที่ของรัฐสภา ตามกระบวนการและขั้นตอนของรัฐธรรมนูญฉบับปัจจุบันด้วย ซึ่งยังคงมีผลบังคับใช้จนกว่าจะมีรัฐธรรมนูญฉบับใหม่ เพราะไม่สามารถตั้งกฎ/กติกาใหม่ได้ทันที ส่วนกรณีให้ ส.ว. เลือกนายกรัฐมนตรีได้นั้นเป็นเรื่องของตนเองไม่ติดใจอยู่แล้ว นายกรัฐมนตรียืนยันเห็นพ้องจัดตั้งคณะกรรมการเพื่อศึกษาหาทางออก ตามแนวทางที่เสนอในรัฐสภาให้เป็นการร่วมกันของหลายฝ่ายด้วยทั้ง สมาชิกสภาผู้แทนราษฎร สมาชิกวุฒิสภา กลุ่มผู้ชุมนุม และกลุ่มที่ไม่เห็นด้วยกับผู้ชุมนุม โดยกําชับว่าต้องเป็นหารือเพื่อหาข้อยุติของปัญหาตามบริบทการเมืองของประเทศไทย เคารพซึ่งกันและกันเชื่อใจกันและกัน
ในตอนท้าย นายกรัฐมนตรีฝากถึงองค์กรไม่แสวงหาผลกําไร หรือ NGOs ที่ทํางานอยู่ในประเทศไทย ขอให้ช่วยประเทศไทยพัฒนาชาติบ้านเมือง เช่นเดียวกับคนไทยที่ไปอาศัยอยู่ต่างประเทศ ก็ต้องเคารพกฎหมายของประเทศนั้น ๆ
................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทำเนียบรัฐบาลร่วมสืบสาน “ลอยกระทงวิถีใหม่ สืบสานวัฒนธรรมไทย” ศุกร์ 30 ตุลาคม นี้นายกรัฐมนตรีนำคณะรัฐมนตรีร่วมลอยกระทง ณ คลองผดุงกรุงเกษม ข้างทำเนียบรัฐบาล
วันพุธที่ 28 ตุลาคม 2563
ทําเนียบรัฐบาลร่วมสืบสาน “ลอยกระทงวิถีใหม่ สืบสานวัฒนธรรมไทย” ศุกร์ 30 ตุลาคม นี้นายกรัฐมนตรีนําคณะรัฐมนตรีร่วมลอยกระทง ณ คลองผดุงกรุงเกษม ข้างทําเนียบรัฐบาล
ทําเนียบรัฐบาลร่วมสืบสาน “ลอยกระทงวิถีใหม่ สืบสานวัฒนธรรมไทย” ศุกร์ 30 ตุลาคม นี้นายกรัฐมนตรีนําคณะรัฐมนตรีร่วมลอยกระทง ณ คลองผดุงกรุงเกษม ข้างทําเนียบรัฐบาล
วันนี้ (28 ตุลาคม 2563) ณ ทําเนียบรัฐบาล นางสาวไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่าคณะรัฐมนตรีมีมติรับทราบแนวทางและมาตรการรณรงค์เพื่อสืบสานคุณค่าทางวัฒนธรรม เนื่องในประเพณีลอยกระทง พุทธศักราช 2563 ภายใต้แนวคิด “ลอยกระทงวิถีใหม่ สืบสานวัฒนธรรมไทย” ประกอบกับสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ที่เกิดขึ้นในภูมิภาคต่าง ๆ ทั่วโลก ทําให้ปีนี้ การจัดงานเทศกาล การแสดงศิลปวัฒนธรรม ประเพณีในต่างประเทศ จะมีการปรับเปลี่ยนรูปแบบและกิจกรรมให้สอดคล้องกับมาตรการป้องกันและควบคุมการระบาดไวรัสโคโรนา 2019 ของกระทรวงสาธารณสุข พร้อมทั้งรณรงค์ใช้วัสดุธรรมชาติ ย่อยสลายง่ายที่มีอยู่ในแต่ละท้องถิ่น เช่น หยวกกล้วย กาบกล้วย ขนมปัง และใบเตย มาประดิษฐ์กระทง เพื่อร่วมกันรักษาสายน้ําและสิ่งแวดล้อม รวมทั้งรณรงค์ให้แต่ละครอบครัว กลุ่มประชาชน หน่วยงานใช้กระทง 1 ใบ ตามแนวทาง “1 ครอบครัว 1 กระทง” หรือ “1 หน่วยงาน 1 กระทง” ลดปริมาณขยะในแม่น้ําลําคลอง
โอกาสนี้ นายกรัฐมนตรีและภริยาพร้อมคณะรัฐมนตรี จะร่วมงานสืบสานประเพณีลอยกระทง พุทธศักราช 2563 “ลอยกระทงวิถีใหม่ สืบสานวัฒนธรรมไทย” ในวันศุกร์ที่ 30 ตุลาคม 2563 เวลาประมาณ 18.00 น. ณ คลองผดุงกรุงเกษม ข้างทําเนียบรัฐบาล
สําหรับประเพณีลองกระทง ถือเป็นประเพณีที่สําคัญของชาติและอยู่คู่กับประชาชนชาวไทยนับตั้งแต่อดีตจนปัจจุบัน และเป็นประเพณีที่มีเรื่องของความเชื่อทางศาสนา มรดกภูมิปัญญาทางวัฒนธรรม และพิธีกรรมที่มีความเกี่ยวข้องกับแม่น้ํา ลําคลอง และเพื่อเป็นการสื่อถึง “ความกตัญญู” การรู้จักสํานึกในบุญคุณของแม่น้ําลําคลอง ซึ่ง “น้ํา” ถือเป็นทรัพยากรและปัจจัยที่สําคัญในชีวิตของประชาชน
---------------
รัฐบาลไทย-ข่าวทำเนียบรัฐบาล-การประชุมคณะกรรมการสวัสดิการสำนักงานปลัดกระทรวงอุตสาหกรรม ครั้งที่ 5/2563
วันพุธที่ 28 ตุลาคม 2563
การประชุมคณะกรรมการสวัสดิการสํานักงานปลัดกระทรวงอุตสาหกรรม ครั้งที่ 5/2563
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการสวัสดิการสํานักงานปลัดกระทรวงอุตสาหกรรม ครั้งที่ 5/2563 ณ ห้องประชุม อก. 2 ชั้น 2 อาคารสํานักงานปลัดกระทรวงอุตสาหกรรม
วันนี้ (28 พฤศจิกายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการสวัสดิการสํานักงานปลัดกระทรวงอุตสาหกรรม ครั้งที่ 5/2563 ซึ่งที่ประชุมรับทราบรายงานสถานการณ์เงินกองทุนสวัสดิการสํานักงานปลัดกระทรวงอุตสาหกรรม และร่วมกันพิจารณาแผนการจัดกิจกรรมในช่วงปีงบประมาณ 2564 และการใช้พื้นที่อาคารราชพัสดุเพื่อจัดสวัสดิการในเชิงธุรกิจ โดยมีนางวรวรรณ ชิตอรุณ รองปลัดกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม และเจ้าหน้าที่ที่เกี่ยวข้อง ร่วมประชุม ณ ห้องประชุม อก. 2 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กรุงไทยจัดยิ่งใหญ่ขบวนแห่งานนมัสการหลวงพ่อโสธร ปีที่ 130
วันพุธที่ 28 ตุลาคม 2563
กรุงไทยจัดยิ่งใหญ่ขบวนแห่งานนมัสการหลวงพ่อโสธร ปีที่ 130
กรุงไทยชวนเที่ยวงานนมัสการหลวงพ่อโสธร ปีที่ 130 และงานประจําปีจังหวัดฉะเชิงเทรา จัดยิ่งใหญ่เตรียมยกระดับเป็นงานประจําปีสําคัญระดับชาติและระดับโลกในอนาคต เปิดให้นักท่องเที่ยวและประชาชนเที่ยวชมงานนําขบวน Krungthai NEXT สืบสานประเพณี
กรุงไทยชวนเที่ยวงานนมัสการหลวงพ่อโสธร ปีที่ 130 และงานประจําปีจังหวัดฉะเชิงเทรา จัดยิ่งใหญ่เตรียมยกระดับเป็นงานประจําปีสําคัญระดับชาติและระดับโลกในอนาคต เปิดให้นักท่องเที่ยวและประชาชนเที่ยวชมงานนําขบวน Krungthai NEXT สืบสานประเพณี และแต้ว-ณฐพร เตมีรักษ์ ร่วมขบวนแห่ของธนาคาร พร้อมสนับสนุนโครงการคนละครึ่ง ใช้จ่ายได้ทุกร้านค้าในงานและร้านดังในจังหวัดกว่า 400 ร้าน โดย นายไมตรี ไตรติลานันท์ ผู้ว่าราชการจังหวัดฉะเชิงเทรา เป็นประธานในพิธีบวงสรวงและพิธีเปิดงานนมัสการหลวงพ่อโสธร และงานประจําปี จังหวัดฉะเชิงเทรา พ.ศ.2563 และชมขบวนแห่ธนาคารกรุงไทย เมื่อวันที่ 28 ตุลาคม 2563
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ธนาคารได้สนับสนุนการจัดงานนมัสการหลวงพ่อโสธร ปีที่ 130 และงานประจําปีจังหวัดฉะเชิงเทรา ที่จัดขึ้นระหว่างวันที่ 28 ตุลาคม - 8 พฤศจิกายน 2563 ณ บริเวณหน้าศาลากลางจังหวัดฉะเชิงเทรา เพื่อส่งเสริมขนบธรรมเนียมวัฒนธรรมอันดีงามของท้องถิ่น ประเพณีลอยกระทง และส่งเสริมการท่องเที่ยวของจังหวัด ซึ่งธนาคารได้ร่วมเคียงข้างชาวแปดริ้ว โดยร่วมขบวนแห่ทางบกภายใต้แนวคิด “วายุภักษ์ปักษา เทพเทวานฤมิต” นําริ้วขบวนบุษบกเครื่องสักการะถวายองค์หลวงพ่อพุทธโสธร พระพุทธรูปคู่บ้านคู่เมืองชาวแปดริ้ว ที่ประกอบด้วยนางกินรี ครุฑ สิงห์ และนาค ที่สื่อถึงความอุดมสมบูรณ์ของทรัพยากรให้มีความยั่งยืน โดยมีนักแสดงสาวชื่อดัง แต้ว ณฐพร เตมีรักษ์ ที่มาในชุด “กนกไพลินกินรี” จําแลงมาจากกินรี นางในวรรณคดีจากป่าหิมพานต์ ที่สวมเครื่องประดับและอาภรณ์สีฟ้าซึ่งเป็นสีประจําธนาคาร ร่วมขบวนแห่และรําถวายเป็นพุทธบูชา ผสมผสานความล้ํายุคด้วย Krungthai NEXT แอปพลิเคชันที่พร้อม ฝาก โอน เติม จ่าย ง่ายแค่ปลายนิ้ว และสนับสนุนจังหวัดฉะเชิงเทราเป็นเมือง Smart City อย่างแท้จริง พร้อมเชิญชวนดาวน์โหลด Krungthai NEXT เวอร์ชันใหม่ ด้วยเทคโนโลยีชั้นนําระดับโลกทําให้ลูกค้าและประชาชนใช้ชีวิตเก่งขึ้นในแอปเดียวด้วย Cloud Native ปัจจุบันมีผู้ใช้งานกว่า 9 ล้านคน มั่นใจว่าภายในสิ้นปี 2564 จะมียอดผู้ใช้งาน Krungthai NEXT จํานวน 12 ล้านคน
“ขอเชิญประชาชนร่วมกิจกรรมที่บูธ “Krungthai Next ขอให้โหลด ขอให้รวย” รับของที่ระลึกที่โซน “วายุแลนด์” เพียงโชว์ สลิปโอน เติม จ่าย จากแอป Krungthai Next ตั้งแต่ 59 บาทขึ้นไป หรือสแกนทําบุญกับ QR e-Donation กรุงไทยเติมบุญ กับโรงพยาบาลพุทธโสธร นอกจากนี้ สําหรับผู้ที่มาเที่ยวงานและลงทะเบียนเข้าร่วมโครงการ คนละครึ่ง สามารถเลือกซื้อสินค้าจากร้านค้าทั้งหมดภายในงาน รวมทั้งร้านค้าที่มีชื่อเสียงในจังหวัดฉะเชิงเทรา กว่า 400 ร้าน เพื่อฟื้นฟูเศรษฐกิจฐานราก กระตุ้นการจับจ่ายใช้สอยภายในประเทศ รวมทั้งลดภาระค่าใช้จ่ายของประชาชน”
นายผยง ศรีวณิช กล่าวในตอนท้ายว่า ธนาคารมุ่งมั่นพัฒนานวัตกรรมทางการเงินใหม่ๆ ที่ตอบโจทย์ทุกไลฟ์สไตล์ในยุคดิจิทัลอย่างครบวงจร เพื่อตอกย้ําภาพลักษณ์การเป็นผู้นําทางการเงินของประเทศ เพิ่มประสบการณ์การทําธุรกรรมของลูกค้าประชาชน เพื่อคุณภาพชีวิตที่ดีขึ้น นอกจากนี้ ยังเล็งเห็นความสําคัญของประเพณีท้องถิ่น และเดินหน้าทํากิจกรรมกับลูกค้ากลุ่มเป้าหมาย ติดตามกิจกรรมดีๆ จากธนาคารกรุงไทยได้ที่ Facebook.com / KrungthaiCare
รัฐบาลไทย-ข่าวทำเนียบรัฐบาล-โครงการคนละครึ่งมีผู้ลงทะเบียนครบ 10 ล้านคนแล้ว
วันพุธที่ 28 ตุลาคม 2563
โครงการคนละครึ่งมีผู้ลงทะเบียนครบ 10 ล้านคนแล้ว
โครงการคนละครึ่งที่ได้เปิดให้ประชาชนที่สนใจลงทะเบียนเข้าร่วมโครงการตั้งแต่เมื่อวันที่ 16 ตุลาคม 2563 มีผู้ลงทะเบียนรับสิทธิโครงการเต็มจํานวน 10 ล้านคนแล้ว เมื่อวันที่ 27 ตุลาคม 2563 ซึ่งระบบจะทําการตรวจสอบและส่ง SMS แจ้งยืนยันสิทธิโดยเร็ว
นายพรชัย ฐีระเวช ที่ปรึกษาด้านเศรษฐกิจการเงิน ในฐานะรองโฆษกกระทรวงการคลัง เปิดเผยว่า โครงการคนละครึ่งที่ได้เปิดให้ประชาชนที่สนใจลงทะเบียนเข้าร่วมโครงการตั้งแต่เมื่อวันที่ 16 ตุลาคม 2563 มีผู้ลงทะเบียนรับสิทธิโครงการเต็มจํานวน 10 ล้านคนแล้ว เมื่อวันที่ 27 ตุลาคม 2563 ซึ่งระบบจะทําการตรวจสอบและส่ง SMS แจ้งยืนยันสิทธิโดยเร็ว ทั้งนี้ สําหรับยอดลงทะเบียนที่ไม่ผ่านการตรวจสอบและยอดผู้ได้รับสิทธิที่ถูกตัดสิทธิจากการไม่ใช้จ่ายภายใน 14 วัน จะมีการรวบรวมมาเปิดให้ประชาชนลงทะเบียนใหม่ต่อไป
นอกจากนี้ ความคืบหน้าล่าสุด ณ วันที่ 28 ตุลาคม 2563 เวลา 12.00 น. มีร้านค้าเข้าร่วมโครงการแล้วกว่า 4 แสนร้านค้า และมียอดการใช้จ่ายสะสม 1,225.44 ล้านบาท แบ่งเป็นเงินที่ประชาชนจ่าย 626.97 ล้านบาท และภาครัฐร่วมจ่ายอีก 598.47 ล้านบาท ยอดใช้จ่ายเฉลี่ย 229 บาทต่อครั้ง และมีการใช้จ่ายครบทุกจังหวัด โดยจังหวัดที่มีการใช้จ่ายสะสมมากที่สุด 5 อันดับแรก ได้แก่ กรุงเทพมหานคร สงขลา นครศรีธรรมราช สุราษฎร์ธานี และเชียงใหม่ ตามลําดับ
รองโฆษกกระทรวงการคลังร่วมกับนายผยง ศรีวณิช กรรมการผู้จัดการใหญ่ธนาคารกรุงไทย กล่าวย้ําว่า กระทรวงการคลังกับธนาคารกรุงไทย ในฐานะผู้ดูแลระบบของโครงการคนละครึ่งได้มีการประสานงานอย่างใกล้ชิดเพื่อติดตามตรวจสอบพฤติกรรมหรือธุรกรรมที่ผิดปกติ โดยธนาคารกรุงไทย ได้นําระบบการป้องกันการทุจริตในกิจกรรมที่เกี่ยวกับการชําระเงินอิเล็กทรอนิกส์ตามมาตรฐานสากลมาสนับสนุนโครงการเพื่อความโปร่งใสและตรวจสอบได้ ซึ่งหากพบพฤติกรรมหรือธุรกรรมที่ผิดปกติ หรือมีการใช้จ่ายที่ไม่เป็นไปตามเงื่อนไขโครงการจะมีการระงับการใช้แอปพลิเคชันตลอดจนการจ่ายเงินทั้งฝั่งร้านค้าและประชาชนทันที และหากตรวจสอบพบว่าการใช้จ่ายผิดเงื่อนไขโครงการจริงจะดําเนินการตามหลักเกณฑ์ที่กําหนดและกฎหมายที่เกี่ยวข้องต่อไป จึงขอให้ประชาชนและร้านค้าโปรดอย่าหลงเชื่อการเชิญชวนตามโฆษณาผ่านช่องทางต่าง ๆ ในการช่วยดําเนินการโดยไม่มีการใช้จ่ายซื้อสินค้าจริงอย่างเด็ดขาด เพราะอาจตกเป็นเหยื่อในการสนับสนุนให้เกิดการกระทําความผิดซึ่งมีโทษตามกฎหมายที่เกี่ยวข้องได้ ทั้งนี้ หากต้องการแจ้งเบาะแสการกระทําผิดเงื่อนไขโครงการสามารถส่งข้อมูลมาที่ halfhalf@fpo.go.th หรือ โทร. 02 273 9020 ต่อ 3697 3527 3548 3509
โครงการคนละครึ่ง
สํานักงานเศรษฐกิจการคลัง โทร. 02 273 9020 ต่อ 3697 3527 3548 3509
ธนาคารกรุงไทย จํากัด (มหาชน) โทร. 02-111-1144 (24 ชั่วโมง)
รัฐบาลไทย-ข่าวทำเนียบรัฐบาล-‘สุชาติ’ส่ง ที่ปรึกษารัฐมนตรีฯ ลุยราชบุรี สร้างความมั่นคงแรงงานอิสระเข้าถึงหลักประกันสังคม
วันพุธที่ 28 ตุลาคม 2563
‘สุชาติ’ส่ง ที่ปรึกษารัฐมนตรีฯ ลุยราชบุรี สร้างความมั่นคงแรงงานอิสระเข้าถึงหลักประกันสังคม
รัฐมนตรีสุชาติ ชมกลิ่น มอบ ที่ปรึกษารัฐมนตรีฯ ลงพื้นที่จังหวัดราชบุรี เปิดโครงการประกันสังคมทั่วไทยสู่แรงงานภาคอิสระ รุ่นที่ 3 (ส่วนภูมิภาค) เสริมสร้างความมั่นคงแก่แรงงานอิสระเข้าถึงหลักประกันในชีวิตได้รับการคุ้มครองทางสังคม
เมื่อวันที่ 28 ตุลาคม 2563 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน เป็นประธานในพิธีเปิดโครงการประกันสังคมทั่วไทยสู่แรงงานภาคอิสระ รุ่นที่ 3 (ส่วนภูมิภาค) ณ ห้องสัมมนาเวลาดี 2 โรงแรม ณ เวลา อําเภอเมือง จังหวัดราชบุรี โดยมี นางเธียรรัตน์ นะวะมะวัฒน์ คณะที่ปรึกษารัฐมนตรีว่าการกระทรวงแรงงาน ร่วมเป็นเกียรติในครั้งนี้ด้วย นายประกอบ วงศ์มณีรุ่ง รองผู้ว่าราชการจังหวัดราชบุรี กล่าวต้อนรับ นายทศพล กฤตวงศ์วิมาน เลขาธิการสํานักงานประกันสังคม กล่าวรายงาน โดยที่ปรึกษารัฐมนตรีฯ กล่าวว่า รัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรี ได้ให้ความสําคัญกับการขับเคลื่อนเศรษฐกิจตั้งแต่ระดับพื้นที่ โดยเสริมสร้างหลักประกันสังคมความมั่นคงในชีวิตแก่แรงงานภาคอิสระ เพื่อสร้างความเป็นธรรมลดความเหลื่อมในสังคม ในวันนี้ ท่านสุชาติ ชมกลิ่น รัฐมนตรีว่าการกระทรวงแรงงาน จึงมอบหมายให้ดิฉันลงพื้นที่จังหวัดราชบุรี มาเปิดโครงการประกันสังคมทั่วไทยสู่แรงงานภาคอิสระ รุ่นที่ 3 ในส่วนภูมิภาค เพื่อเสริมสร้างความมั่นคงแก่แรงงานนอกระบบ หรือแรงงานภาคอิสระให้เข้าถึงหลักประกันในชีวิตได้รับการคุ้มครองทางสังคม กระทรวงแรงงาน โดยสํานักงานประกันสังคม จึงส่งเสริมสนับสนุนและประชาสัมพันธ์ให้ประชาชนที่อยู่ในวัยกําลังแรงงาน ผู้ประกอบอาชีพอิสระ กลุ่มผู้รับงานไปทําที่บ้าน แรงงานผู้สูงอายุและคนพิการ ให้เห็นความสําคัญของการมีหลักประกันทางสังคม โดยการสมัครเข้าสู่ระบบความคุ้มครองประกันสังคม เพื่อยกระดับและพัฒนาคุณภาพชีวิตที่ดีขึ้นให้แก่ผู้ใช้แรงงาน ซึ่งเป็นส่วนหนึ่งในการสนับสนุนนโยบายลดความเหลื่อมล้ําทางสังคมตามนโยบายของรัฐบาล
นางธิวัลรัตน์ กล่าวต่อว่า จากการสํารวจข้อมูลแรงงานภาคอิสระของสํานักงานสถิติแห่งชาติ ปี 2562 พบว่ามีแรงงานภาคอิสระ 20.4 ล้านคนทั่วประเทศ แต่มีเพียงจํานวน 3.40 ล้านคน หรือร้อยละ 16.67 ที่เข้าถึงระบบความคุ้มครองประกันสังคมมาตรา 40 และยังมีแรงงานภาคอิสระ 17 ล้านคน ดังนั้น แนวทางสําคัญในการขับเคลื่อนให้แรงงานภาคอิสระที่ยังไม่ได้เข้าสู่ระบบความคุ้มครองประกันสังคมได้เข้าสู่ระบบความคุ้มครองประกันสังคมเพิ่มมากขึ้น คือการส่งเสริม ประชาสัมพันธ์ การสร้างเครือข่ายความร่วมมือกับหน่วยงานภาคส่วนต่าง ๆ ให้เข้ามามีส่วนร่วมในการขับเคลื่อนให้แรงงานภาคอิสระมีหลักประกันความคุ้มครองทางสังคมอย่างทั่วถึง การจัดโครงการประกันสังคมทั่วไทยสู่แรงงานภาคอิสระ เป็นการสื่อสาร ประชาสัมพันธ์ เพื่อสร้างการรับรู้ สร้างความเข้าใจเกี่ยวกับสวัสดิการภาครัฐด้านการประกันสังคม และส่งเสริมให้แรงงานภาคอิสระเข้าถึงการมีหลักประกันความคุ้มครองทางสังคม และยังเป็นการพัฒนาการมีส่วนร่วมของเครือข่ายในระดับพื้นที่สนับสนุนการขับเคลื่อนให้ประชาชนโดยเฉพาะเกษตรกรของจังหวัดราชบุรีมีหลักประกันความคุ้มครองทางสังคมมากยิ่งขึ้น
รัฐบาลไทย-ข่าวทำเนียบรัฐบาล-การประชุมคณะอนุกรรมการบริหารร้านค้าสวัสดิการ สำนักงานปลัดกระทรวงอุตสาหกรรม ครั้งที่ 4/2563
วันพุธที่ 28 ตุลาคม 2563
การประชุมคณะอนุกรรมการบริหารร้านค้าสวัสดิการ สํานักงานปลัดกระทรวงอุตสาหกรรม ครั้งที่ 4/2563
นายสหวัฒน์ โสภา ผู้ช่วยปลัดกระทรวงอุตสาหกรรม เป็นประธานการประชุมคณะอนุกรรมการบริหารร้านค้าสวัสดิการ สํานักงานปลัดกระทรวงอุตสาหกรรม ครั้งที่ 4/2563  ณ ห้องประชุม อก.2 ชั้น 3 อาคารสํานักงานปลัดกระทรวงอุตสาหกรรม
วันนี้ (28 ตุลาคม 2563) นายสหวัฒน์ โสภา ผู้ช่วยปลัดกระทรวงอุตสาหกรรม เป็นประธานการประชุมคณะอนุกรรมการบริหารร้านค้าสวัสดิการ สํานักงานปลัดกระทรวงอุตสาหกรรม ครั้งที่ 4/2563 เพื่อรับทราบรายงานผลการดําเนินงาน และพิจารณาแนวทางการบริหารจัดการร้านค้าสวัสดิการ สํานักงานปลัดกระทรวงอุตสาหกรรม พื้นที่อาคารสโมสรกระทรวงอุตสาหกรรม (อาคารนารายณ์) ชั้น 1 โดยมีนางสาวสุนีย์ โสภณ ผู้อํานวยการกองบริหารทรัพยากรบุคคล นางรวีวรรณ อุตรนคร ผู้อํานวยการกองกลาง นายสมชัย เอมบํารุง ผู้อํานวยกองกฎหมาย สํานักงานปลัดกระทรวงอุตสาหกรรม และเจ้าหน้าที่ที่เกี่ยวข้องเข้าร่วมประชุม ณ ห้องประชุม อก.2 ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-อนุทิน สนับสนุนจังหวัดอำนาจเจริญเป็นศูนย์กลางด้านสมุนไพร
วันพฤหัสบดีที่ 15 ตุลาคม 2563
อนุทิน สนับสนุนจังหวัดอํานาจเจริญเป็นศูนย์กลางด้านสมุนไพร
รองนายกรัฐมนตรีและรัฐมนตรีว่าการกระทรวงสาธารณสุข พร้อมสนับสนุนอํานาจเจริญเป็นศูนย์กลางด้านสมุนไพร นําร่องปลูกกัญชาทางการแพทย์ร่วมวิสาหกิจชุมชน เริ่ม 16 ตุลาคมนี้ ฝาก อสม.ช่วยรณรงค์ประชาชนการ์ดอย่าตก จนกว่าจะมีวัคซีนโควิด 19
รองนายกรัฐมนตรีและรัฐมนตรีว่าการกระทรวงสาธารณสุข พร้อมสนับสนุนอํานาจเจริญเป็นศูนย์กลางด้านสมุนไพร นําร่องปลูกกัญชาทางการแพทย์ร่วมวิสาหกิจชุมชน เริ่ม 16 ตุลาคมนี้ ฝาก อสม.ช่วยรณรงค์ประชาชนการ์ดอย่าตก จนกว่าจะมีวัคซีนโควิด 19
วันนี้ (15 ตุลาคม 2563) นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข ให้สัมภาษณ์ภายหลังเป็นประธานเปิดอาคารทันตกรรมและแพทย์แผนไทย สํานักสาธารณสุขจังหวัดอํานาจเจริญ ว่า ในปี 2564 รัฐบาลมีแผนสนับสนุนให้จังหวัดอํานาจเจริญเป็นศูนย์กลางด้านสมุนไพร และอนุมัติให้เป็นพื้นที่นําร่องในการปลูกกัญชาทางการแพทย์ ซึ่งเป็นความร่วมมือระหว่างโรงพยาบาลส่งเสริมสุขภาพตําบลในพื้นที่และวิสาหกิจชุมชน เพื่อขายให้กับองค์การเภสัชกรรม โดยจะเริ่มวันที่ 16 ตุลาคม 2563 และจะมีการอบรม อสม. เกี่ยวกับการปลูกและการใช้กัญชาทางการแพทย์ด้วย
นายอนุทินกล่าวต่อว่า ในช่วงสถานการณ์โรคโควิด 19 อสม.ได้เข้ามาช่วยบุคลากรสาธารณสุขในชุมชนและโรงพยาบาล รวมทั้งเฝ้าระวังคนต่างถิ่นที่เข้ามาในพื้นที่ คัดกรองความเสี่ยง สอบถามอาการป่วย ให้คําแนะนําประชาชน รณรงค์ให้ใส่หน้ากากผ้า/หน้ากากอนามัย ล้างมือ เว้นระยะห่าง ทําให้ประเทศไทยควบคุมโรคโควิด 19 ในชุมชนได้เป็นอย่างดีจนทั่วโลกยอมรับและชื่นชม โดยเรียก อสม.ว่าเป็น Village Health Volunteers (VHV) ดังนั้น ขอให้ อสม.ช่วยรณรงค์ให้ประชาชนการ์ดอย่าตกอย่างต่อเนื่อง จนกว่าจะมีวัคซีนป้องกันโควิด 19 ช่วงนี้จึงควรใส่หน้ากากอนามัยหรือหน้ากากผ้าไว้ก่อน เป็นการสร้างสุขภาพที่ดี ช่วยป้องกันโรคโควิด 19 วัณโรค และโรคระบบทางเดินหายใจอื่นๆ เมื่อการเจ็บป่วยจากโรคเหล่านี้ลดลงก็จะช่วยประหยัดงบประมาณค่ารักษาพยาบาลให้แก่ประเทศ เรียกว่าความรู้ด้านสุขภาพที่ อสม.ถ่ายทอดแก่ประชาชนไม่มีวันหมดอายุ ต่างจากวัคซีนที่มีวันหมดอายุได้
ทั้งนี้ ภายในเดือนธันวาคม 2563 สํานักงานสาธารณสุขจังหวัดอํานาจเจริญ จะเปิดให้บริการทันตกรรมและแพทย์แผนไทยเต็มรูปแบบ เพิ่มการเข้าถึงบริการประชาชน ลดความแออัดของโรงพยาบาลทั่วไป รวมทั้งภายในอาคารทันตกรรมและแพทย์แผนไทย ยังเปิดจําหน่ายสินค้าสมุนไพรจากศูนย์แพทย์แผนไทยพนา โรงพยาบาลพนา เป็นทางเลือกให้กับประชาชน
********************************** 15 ตุลาคม 2563
รัฐบาลไทย-ข่าวทำเนียบรัฐบาล-ยกระดับสิทธิบัตรทองรักษาได้ทุกที่
วันพฤหัสบดีที่ 15 ตุลาคม 2563
ยกระดับสิทธิบัตรทองรักษาได้ทุกที่
วันพฤหัสบดีที่ 15 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
คณะกรรมการหลักประกันสุขภาพแห่งชาติ ยกระดับการให้บริการประชาชนที่มีสิทธิบัตรทอง เพื่อช่วยลดขั้นตอนและแก้ไขปัญหาต่าง ๆ ที่เป็นอุปสรรคในการเข้ารับบริการรักษาพยาบาล 4 เรื่องสําคัญ ประกอบด้วย ประชาชนที่เจ็บป่วยสามารถไปหาหมอประจําครอบครัวในหน่วยบริการปฐมภูมิ หรือรักษาโรคเบื้องต้นได้ทุกที่ในระบบบัตรทอง /ผู้ป่วยใน ที่ไปรับการรักษายังสถานพยาบาลแห่งใหม่ ไม่ต้องกลับไปขอรับใบส่งตัวที่เดิม สามารถรักษาต่อเนื่องได้ทันที เพียงใช้บัตรประชาชนตรวจสอบตัวตน /ผู้ป่วยโรคมะเร็งสามารถเข้ารับบริการได้ทุกที่ เพื่อความรวดเร็วป้องกันไม่ให้อาการลุกลาม และได้สิทธิทันทีเมื่อย้ายหน่วยบริการโดยไม่ต้องรอ 15 วัน คาดว่าจะเริ่มดําเนินการได้ในวันที่ 1 ม.ค. 2564
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี